Kystpraktvikler

Kystpraktvikler (Cochylidia implicitana) er en sommerfugl som tilhører familien viklere (Tortricidae).

Utseende 
En ganske liten (vingespenn 10-14 millimeter), lyst brunspraglete vikler, forvingen ofte med litt rosa skjær. Forvingen er lysbrunt spraglete med et diffust, skrått, brunt tverrbånd litt innenfor midten. Vingens ytterkant er smalt svart. Bakvingen er silkeaktig gråhvit, ytterkanten litt innbuktet bak spissen.

Levevis 
Larvene lever på blomsterhodene av ulike kurvplanter, blant andre balderbrå og gullris. De voksne sommerfuglene flyr i mai til august.

Utbredelse 
Biotopen er blomsterrike enger nær kysten, ofte nede på stranden. Arten er registrert på cirka 20 lokaliteter fra Eigersund i Rogaland til Hvaler i Østfold. En angivelse fra Hå i Rogaland kan ikke bekreftes da det verken foreligger foto eller belegg. Habitatet er utsatt for gjengroing, utbygging og slitasje. Dette fører til at forekomstene reduseres og fragmenteres.

Rødlistevurdering 
Arten rødlistes i 2021 som nær truet NT.

Referanser

Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
 Nettsiden Svenska Fjärilar, med bildegalleri: 
 Cochylidia implicitana på UK Moths:

Eksterne lenker 
 

Praktviklere
Sommerfugler formelt beskrevet i 1856
Dyr formelt beskrevet av Maximilian Ferdinand Wocke